Nüüd läheme koos reisima!
PEKKA LAULULOOD
Ma külastasin hiljuti Indiat.
See on väga suur maa, kus on tohutu palju inimesi.
Kõikjal olid rõõmsad tumedad näod.
Käisin ühes koolis laulmas.
Pean tunnistama, et seda kampa nähes tundus mulle,
et nad on kõik ühte nägu.
Sellised tumedad naeratavad näod.
Kui lähemalt tuttavaks sain, märkasin, et on ikka erinevad.
Nad ütlesid, et kui hindu läheb Soome ja näeb palju heledanahalisi,
siis talle tundub alguses, et kõik on ühte nägu.
Lähemalt tutvudes märkad, et igaüks on oma nägu.
Seal tulin taas arusaamisele,
et mitte kuskil pole kaht ühesugust inimest.
Me kõik erineme üksteisest.
Meid on palju.
Räägitakse, et meid on 7 miljardit.
See on hirmus suur arv.
Mõtle, et 7 miljardi hulgas ei ole mitte ühtki sellist kui sina!
Sina oled ainus sina!
Mõtle sellele ja pea meeles, pole kedagi sinusarnast.
Mitte kellelgi pole selliseid silmi
ega selliseid kõrvu ja sellist armast nina.
Sina oled ainus sina.
Võid olla rõõmus, et oled ainus.
Võid olla pisut uhkegi, et sa oled sina.
Jumal on sind just selliseks loonud.
Kui ma oleksin elevant, ninasarvik või ka lõvi
Siis jätkuks mul ka julgust kohtuda ükskõik kellega
Kui oleksin antiloop, kaelkirjak või jaanalind
Kael mul siis kui teleskoop
Kaugele ma näeksin siis
Kuid olen see, kes olen
Ei peida liiva alla pead
Taevaisa tahan kiita, et olen see, kes olen ma
Olen see, kes olen ma
Ei peida liiva alla pead
Tahan kiita Taevaisa, et olen see, kes olen ma
Kui ma oleksin sinivaal, kalmaar või kasvõi lest
Sukelduksin sügavusse, kust aardeid leida saab
Kui oleksin uhke kotkas, pelikan või toonekurg
Oleksin üks nende hulgast, kes taeva poole lendamas
Kuid olen see, kes olen ma
Ei peida liiva alla pead
Taevaisa tahan kiita, et olen see, kes olen ma
Sündisin ma inimeseks
Selle üle olen õnnelik
Kuidas küll me Looja välja mõtles
Teha meid just selliseks
Kindlalt kõige vingem lugu
See viib mind rännutee
Jeesus on mu tuttav
Ta mind tahab viia taevasse
Olen see, kes olen ma
Ei peida liiva alla pead
Taevaisa tahan kiita, et olen see, kes olen ma
Olen see, kes olen ma
Ma tõstan pilgu päikese poole
Sellest mulle täitsa piisab, et olen see, kes olen ma
Olen see, kes olen ma
Tõlge: Mare Peterson